Η επίδραση προγράμματος δημιουργικής κίνησης και χορού στην αυτοαντίληψη, τις κοινωνικές σχέσεις και την κινητική ανάπτυξη παιδιών προσχολικής ηλικίας σε τμήματα ένταξης
Creators: name: Κέκκα, Μυρτώ Αθανάσιου
Publisher: name: Aristotle University of Thessaloniki
Year: 2019
Subjects: Δημιουργική κίνηση και χορός
Αυτοαντίληψη
Κοινωνικές σχέσεις
Κινητική ανάπτυξη
Προσχολική ηλικία
Τμήματα ένταξης
Creative movement and dance
Self-perception
Social relationships
Motor development
Preschool children
Social inclusion classes

description: Οι δραστηριότητες αισθητικής αγωγής, ανάμεσά τους και αυτές του χορού και της κίνησης, προσφέρουν ένα πλαίσιο προσωπικής έκφρασης, επικοινωνίας και δημιουργίας όπου τα παιδιά μπορούν να εξελιχθούν και να αναπτύξουν δεξιότητες σε διαφορετικούς τομείς. Η παρούσα ερευνητική εργασία εξετάζει την επίδραση ενός προγράμματος δημιουργικής κίνησης και χορού στην αυτοαντίληψη, στις κοινωνικές σχέσεις και στην κινητική ανάπτυξη παιδιών προσχολικής ηλικίας. Στην έρευνα συμμετείχαν 28 παιδιά προσχολικής ηλικίας, 4 με ειδικές εκπαιδευτικές ανάγκες και 24 παιδιά τυπικής ανάπτυξης που φοιτούσαν μαζί σε τμήματα ένταξης. Τα παιδιά χωρίστηκαν με βάση τις τάξεις φοίτησής τους σε ομάδα παρέμβασης και ομάδα ελέγχου οι οποίες ήταν ισάριθμες, με 14 παιδιά στην καθεμία, και ίδια αντιστοιχία όσον αφορά το φύλο (9 αγόρια και 5 κορίτσια). Στην ομάδα παρέμβασης πραγματοποιήθηκε το πρόγραμμα δημιουργικής κίνησης και χορού, για 8 εβδομάδες με 2 συναντήσεις την εβδομάδα διάρκειας 30-45 λεπτών ενώ η ομάδα ελέγχου ακολούθησε το τυπικό πρόγραμμα φυσικής αγωγής του νηπιαγωγείου. Για τη συλλογή δεδομένων πραγματοποιήθηκαν δύο μετρήσεις, πριν και μετά την παρέμβαση, με ποσοτικά εργαλεία (ΠΑΤΕΜ-Ι, KMS-3 &amp; ΒΟΤ-2) στις δύο ομάδες και κοινωνιομετρικό τεστ με μορφή ερωτήσεων προτίμησης στην ομάδα παρέμβασης. Στα αποτελέσματα δεν εντοπίστηκαν σημαντικές αλλαγές στους επιμέρους τομείς της αυτοαντίληψης των δύο ομάδων, αλλά σημειώθηκε σημαντική βελτίωση στις κινητικές δεξιότητες της ομάδας παρέμβασης σε σχέση με την ομάδα ελέγχου που βελτιώθηκε μόνο σε μία δεξιότητα και παρατηρήθηκαν ακόμη μεταβολές στην εικόνα των κοινωνικών σχέσεων της ομάδας παρέμβασης. Συνολικά φάνηκε πως το πρόγραμμα παρέμβασης δημιουργικής κίνησης όπως εφαρμόστηκε ήταν ικανό να επιδράσει θετικά στην κινητική ανάπτυξη και στις κοινωνικές σχέσεις των παιδιών αλλά δεν μπόρεσε, πιθανά λόγω της διάρκειάς του, να επιφέρει αλλαγές στην αυτοαντίληψη.
description: Aesthetic education activities, including dance and movement, offer a framework for personal expression, communication and creativity where children can grow and develop skills in different areas. The present research examines the impact of a creative movement and dance program on self-perception, social relationships and motor development of preschool children. The participants of the study were 28 preschool children, 4 with and 24 without special education needs, that attended inclusion classes. The children were divided according to their classes into two groups, intervention and control groups that were equal, with 14 children each, and had the same gender analogy (9 boys and 5 girls). The intervention group attended the creative movement and dance program for 8 weeks with 2 meetings per week for about 30-45 minutes while the control group followed the kindergarten’s typical physical education program. Two measurements were made, one before and one after the intervention, using quantitative tools (PATEM-I, KMS-3 &amp; ΒΟΤ-2) on both groups and a sociometric test in the form of preference questions in the intervention group. The results did not identify significant changes in the individual areas of self-perception for the two groups, but there was a significant improvement in the intervention group's motor skills compared to the control group that improved only in one skill and there were also changes in the intervention group's social relationships. Overall, it appeared that the creative movement and dance intervention program, as implemented, had a positive effect on children's motor development and social relationships, but it was not able, probably due to its duration, to alter self-perception.